Sabinet | Volume 112, Issue 3222
Volume 112, Issue 3222, 2009
Die Kerkblad - Volume 112, Issue 3222, April 2009
Volume 112, Issue 3222, April 2009
Laat die sangers vooruit gaan ... die stryd tegemoet! : uit die woord
Op 11 Februarie 1859 het mense van heinde en verre onder &apos;n seringboom in Rustenburg bymekaargekom. Soos nou, 150 jaar later, het dié landstreek &apos;n besondere reënseisoen ontvang. Daar het onder meer &apos;n boodskap gekom van mense wat uit die Waterberge op pad was, maar deur die vol spruite voorgekeer is. Kort voordat die erediens begin het, kry ds. Dirk Postma &apos;n briefie van ds. Dirk van der Hoff dat die kerkgebou nie meer beskikbaar is nie.
Aan wie se kant is God? : redaksioneel
As die saak van kerk en politiek na vore kom, sien baie mense dit as &apos;n teenstrydigheid, &apos;n paradoks. Daarmee word gesê dat die kerk niks met die politiek te doen het nie en die politiek het ook niks met die kerk te doen nie. Elkeen is as &apos;t ware &apos;n geslote, ondeurdringbare samelewingsverband waar die een nie &apos;n skrefie opening na die ander het nie. Die slotsom is dus : Die kerk moet sy neus uit die politiek hou en die politiek moet sy neus uit die kerk hou. Dié standpunt skep die idee dat jy op hierdie vlak te doen het met twee onversoenbare beginsels, twee onverenigbare lewensterreine.
Reaksie in die krisistyd : hoofartikel
Source: Die Kerkblad 112, pp 8 –9 (2009)
Parlementêre verkiesings in &apos;n land bring &apos;n sekere mate van onsekerheid. Watter party gaan die verkiesing wen? Wie gaan van nou af die land regeer? Sal dit vir ons &apos;n beter toekoms verseker as wat die afgelope jare werklikheid geword het? Want kyk ons op die oomblik na ons land en lewensomstandighede, raak-raak dit in sommige gevalle aan &apos;n krisis op baie vlakke van die samelewing.
Dat Suid-Afrika &apos;n krisistyd beleef, word daagliks duideliker. Jy kan die fasette van die krisis in enkelwoorde weergee : moord, verkragting, gewapende roof, kaping, diefstal, korrupsie, bedrog, skelmstreke, wetteloosheid! Geen wonder daar word al gepraat asof ons land in &apos;n krisispsigose verval het nie. Hou maar die TV-programme en die koerante dop en luister na die nuusberigte oor die radio. Vrees, angs, en bekommernis vul ons lewensdae met nare gevolge.
Sinodevoorsitters reik verklaring uit oor komende verkiesing : brandpunt
Authors: Theuns Dreyer, Neels Smit and Piet Strauss
Konvent vra vir vrye en regverdige verkiesing : brandpunt
Kragtens sy taak om teenoor die owerheid en in die gemeenskap te getuig, het die Konvent ook die volgende gesamentlike verklaring oor die algemene verkiesing, wat op hande is, uitgereik :
Ons is aan die vooraand van &apos;n baie belangrike algemene verkiesing in ons land. In sommige gebiede in ons land is daar gretige afwagting op hierdie belangrike gebeure ; in ander gebiede is mense baie bekommerd oor intimidasie en geweld.
Skietvoorvalle op skool - simptoom waarvan? : aktueel
Author J.L. Venter
&apos;n Paar weke gelede loop &apos;n 17-jarige oudleerling van &apos;n skool in Duitsland die skoolterrein binne en skiet in &apos;n koeëlreën 15 mense dood. Dieselfde week gebeur dit in die VSA en twee weke later in Maart skiet &apos;n jongman in &apos;n kleuterskool in Lyon, Frankryk, agt mense plat. Die swaardvoorval van verlede jaar in ons eie land, waar &apos;n gemaskerde leerling &apos;n ander een neervel, lê nog vars in die geheue.
Wat veroorsaak dat &apos;n skynbaar stil en teruggetrokke seun, wat uit &apos;n gewoonwetsgehoorsame gemeenskap kom, blindelings op mense kan losbrand en onskuldiges laat sterf? Navorsing in Europa toon dat daar nie een bepaalde oorsaak vir hierdie soort geweld is nie, en daarom ook geen eenvoudige antwoord enoplossing nie. Ons kan alleen maar risikofaktore identifiseer en dit probeer verminder.
Calvynjaar 2009 : aktueel
Author C.E. d&apos;Assonville
Source: Die Kerkblad 112, pp 14 –16 (2009)
"CALVYN 500" is die gepaste tema vir &apos;n volgepakte jaar waar letterlik in alle wêrelddele aan die lewe en werk van hierdie "Reformator" of "Kerkhervormer" aandag gegee gaan word. Allerweë, so te sê deur vriend en vyand, word sy bekwaamheid en invloed vandag eintlik universeel erken, veral deur diegene wat op hoogte is van die nuutste navorsingsresultate op hierdie gebied. Ou beskuldigings wat al eeue teen sy kop geslinger word, en wat feitlik deur die bank almal op een lasterlike biografie van 1577 deur Hieronymus Bolsec, La Vie de Calvin, teruggaan, is lankal weerlê vir dít wat dit is : skinderstories en gerugte deur vyande van die gereformeerde belydenis. Selfs in die moderne "Catholic Encyclopedia" lees ons oor Calvyn dat hy ongetwyfeld die "greatest of Protestant divines" is en, "perhaps, after St. Augustine, the most perseveringly followed by his disciples of any Western writer on theology".
Die Joodse en Romeinse verhore van Jesus Christus (1) : paasfees
Author Neels Claassen
In twee uitgawes van Die Kerkblad, 2 en 16 Junie 1999, het bydraes van Regter Neels Claassen verskyn onder die opskrif "Die Joodse en Romeinse verhore van Jesus Christus". Regter Claasen was destyds verbonde aan die Hoërhof in Johannesburg, en het hierdie bydrae op 24 Maart 1999 by die Geref. Kerk Randburg-Oos gelewer. Sedertdien het heelwat lesers die Redaksie versoek om hierdie bydraes weer te plaas, en ons doen dit met graagte, weer in twee aflewerings, waarvan die tweede een in die Mei-uitgawe sal verskyn.
Die eerste vyf gemeentes : fees 150
Die Groot Trek vind plaas tussen die einde van 1835 tot ongeveer 1838. Een van die bekendste Trekleiers was Hendrik Potgieter. Teen die einde van 1835 trek hy en sy geselskap van ongeveer 200 mense van Tarkastad in die Oos-Kaap na die noorde. Sarel Cilliers se groep sluit by die Potgietertrek aan. Later sluit die sogenaamde Krugertrek met hulle gesinne by Hendrik Potgieter aan. Die Krugergroep het bestaan uit Stephanus, Gert en Casper Kruger - Casper se seun Paul (later president van die ZAR) was toe tien jaar oud.
Die Potgietertrek het verskeie staanplekke gehad en namate die trek noordwaarts beweeg het, het van die families agtergebly en het hulle self op sekere plekke gevestig. Potgieter stig in 1838 Potchefstroom - waarvan die gesinne hulle self vestig. Rustenburg word in 1842 gestig, en die meeste van die Krugertrek se mense het hulle reeds noord en noordwes van die dorp op plase gevestig. Van die Potgietertrek se mense gaan woon op die Platorand waar Lydenburg in 1849 gestig word. Potgietersrus word deur Potgieter in 1852 gestig, waar die meeste van die oorblywende trekkers hulleself vestig tot in Soutpansberg.
150 jaar - 50 Sinodes : fees 150
Source: Die Kerkblad 112, pp 22 –24 (2009)
Die eerste Sinode vind plaas in Reddersburg van 20 - 24 Maart 1862. Die buiteblad van die Handelinge vertel die volle verhaal. Opvallend is dat Reddersburg, Colesberg, Middelburg (Kaap) en Burgersdorp almal ouderlinge en diakens afvaardig. Die kerke van die ZAR het vanweë die ver afstande &apos;n gekombineerde afvaardiging gestuur met ds. D Postma van Rustenburg en ses ouderlinge. Die eerste moderamen word per geslote stembrief verkies : as voorsitter ds. D Postma en as skriba ds. J Beijer (Reddersburg).
Na Fees 150 - wat nou en waarheen? : fees 150
Maandag 13 April 2009 is Fees 150 iets van die verlede. Baie kerke, soos Rustenburg, Reddersburg, Pretoria, Lydenburg en ander gaan nog plaaslike feeste hou. Klaar feesgevier - wat nou? Klaar saamgetrek en &apos;n dankbaarheidsfees gevier - waarheen dan? Gaan ons terugsit en soos Laodisea sê : "Ek is ryk en het verryk geword en het aan niks gebrek nie", of gaan ons terug na die normale patroon waar die een dag die ander met vaste horlosietyd opvolg, en so die een jaar na die ander jaar?
Selfs Dopperboom vier fees!
Om ons as Doppers ná 150 jaar se genadige kerkbestaan nog kleiner voor God te laat voel, moet ons nie vergeet om deur Calvyn se spreekwoordelike Skriftuurlike bril ons ook oor die natuurlike se stille loflied (Ps 19) in dié tyd te verwonder nie. Daardie ietsie ekstra vir ons lewenspad wat elke titsel van die oneindige (Matt 6 : 28-30) bied. Hetsy groot of klein, is elkeen letters (NGB Art. 2) wat die oorvol "boek van die natuur" verfraai sodat ons die heerlikheid van God in die skepping kan raaksien.
Kleinmonders hou fees en lui klokke : fees 150
Author Izak Lessing
Die Geref. Kerk Kleinmond het &apos;n tasbare neerslag aan die 150-jarige herdenking van die Gereformeerde Kerke in SA (GKSA) verleen deurdat die nuwe kloktoring wat aangebou is en waarin &apos;n kerkklok gehang is, amptelik in gebruik geneem is op die kerk se verjaardag, Woensdag 11 Februarie 2009.
Agulhas feesvreugde, ook aan die suidelikste punt van Afrika : fees 150
Presies om 19 : 00 die aand van 11 Februarie 2009 het die kerkklok voor die klein wit kerkie op Bredasdorp ook gelui. Saam met die klokgelui het die gemeente van Agulhas in hulle harte saamgedank vir 150 genadejare - in die bestaan van die kerk, maar ook in die bestaan van hierdie gemeente. Ook hier in die Overberg, waar koring en kanola tapytmaak oor die heuwels, het die Gereformeerde Kerk &apos;n staanplek. Ook aan die suidpunt van Afrika, in Agulhas, teen die skurwe rotslyn waar twee oseane inmekaarskuim hou God sy beloftes in stand.
Welkom-Noord vier fees : fees 150
In die aanloop tot ons 150-jarige feesvieringe het ons van oraloor verneem van feeste wat gehou gaan word, en het ons daarna uitgesien dat 11 Februarie moet aanbreek. Die feesgees is reeds op Sondag 8 Februarie aangesteek toe ons ons voorberei het op die komende Nagmaalsvieringe en &apos;n agttal jongmense belydenis van geloof afgelê het.
Koster dankbaar klein voor God : fees 150
Author Koos Cloete
Saam met die ander kerke in ons kerkverband kon ook die lidmate van die Gereformeerde Kerk Koster op 11 Februarie klein word voor God terwyl ons met dankbaarheid teruggekyk het op 150 jaar van genade.
Wes-Kaap Streekfees : fees 150
Die Wes-Kaapse GKSA-150 luisterryke fees het op Sondag 15 Februarie 2009 in die stadsaal van Kaapstad plaasgevind. Groot afstande (en apatie by sommige) ten spyt, het ongeveer 700 lidmate uit die Weskus, die Overberg en die Boland die herdenkingsfeesprogram bygewoon, met br. Izak Lessing (Kleinmond) as uitnemde ankerpersoon van al die reëlings.
Gemeentes in Bloemfontein hou gesamentlike feesdiens : fees 150
Al die Gereformeerde gemeentes van Bloemfontein het op 11 Februarie 2009 om 19 : 00 die aand &apos;n gesamentlike erediens in die kerkgebou van die Geref. Kerk Bloempark bygewoon.
Suid-Kaap Streekfees : fees 150
Lidmate van die vyf gemeentes in die Suid-Kaap - George, Oudtshoorn, Mosselbaai, Stilbaai en Eden (Plettenbergbaai) - het die naweek van 13 tot 15 Februarie 2009 op Hartenbos byeengekom. Wooneenhede of staanplek vir kampeerders by die ATKV-terrein was beskikbaar, met as wins : sosialisering! Ondanks groot afstande was ongeveer 450 lidmate teenwoordig. Die uitvoerende burgemeester, mev. Marie Ferreira, het &apos;n groeteboodskap gelewer.
Bosveld-Doppers hou 150-fees : fees 150
"Dit was &apos;n heerlike fees met groot blydskap." Dit is die samevattende woorde van ds. Dirk Postma in sy dagboekaantekeninge van 24 - 27 Februarie 1859. Hierdie woorde verwys na die stigting van die Gereformeerde Kerk Waterberg langs die Krokodilrivier. Met verloop van tyd het al die kerke - meer as 20 - in die Bosveldstreek uit dié stigting gegroei. Daarom is dit goed dat die Streeksinode besluit het om &apos;n gesamentlike streeksfees te hou. Die tyd en plek wat bepaal was, was 13 - 15 Februarie 2009 op Nylstroom - op die kerkwerf van Waterberg.